**ΠΡΑΚΤΙΚΗ ΑΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ:**

**Τμήμα Μηχανικών Περιβάλλοντος**

 **(πρώην Διαχείρισης Περιβάλλοντος και Φυσικών Πόρων)**

**Επιστημονικός Υπεύθυνος: Σοφοκλής Μακρίδης (smakridis@upatras.gr)**

**ΣΥΜΠΛΗΡΩΜΑΤΙΚΗ ΠΡΟΣΚΛΗΣΗ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ 2021-2022**

Με την παρούσα συμπληρωματική πρόσκληση γνωστοποιείται στους φοιτητές του Τμήματος **Μηχανικών Περιβάλλοντος** η έναρξη του Προγράμματος «**Πρακτική Άσκηση Τριτοβάθμιας Εκπαίδευσης του Πανεπιστημίου Πατρών: Τμήματος Μηχανικών Περιβάλλοντος»** για το ακαδημαϊκό έτος  **2021-2022,** με Κωδικό ΟΠΣ 5030937(ΕΚΤΠ01).

Η Πρακτική Άσκηση Φοιτητών για το Τμήμα **Μηχανικών Περιβάλλοντος** του Πανεπιστημίου Πατρών προβλέπει ότι κατά το έτος **2021-2022**, θα έχουν τη δυνατότητα συμμετοχής πενήντα επτά (57) φοιτητές/τριες, οι οποίοι θα απασχοληθούν για διάστημα δύο (2) συνεχόμενων μηνών από **1/03/2022 μέχρι και 31/08/2022** με συμβολική αμοιβή (250 € το μήνα) και ασφάλεια (1% κατά κινδύνου), σε δημόσιους ή ιδιωτικούς φορείς.

Από τις  πενήντα επτά (57) θέσεις με πρόσκληση στις  **17/12/2021**, καλύφθηκαν **σαράντα οχτώ**(**48) θέσεις**φοιτητών**.**Με την παρούσα πρόσκληση έχουμε την δυνατότητα συμμετοχής **εννέα** (**9)**φοιτητών/τριών, οι οποίοι θα απασχοληθούν για διάστημα δύο (2) συνεχόμενων μηνών **από 01/05/2022 μέχρι και 31/08/2022** με συμβολική αμοιβή (250 € το μήνα) και ασφάλεια (1% κατά κινδύνου), σε δημόσιους ή ιδιωτικούς φορείς.

Η **αμοιβή και οι ασφαλιστικές εισφορές** των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στα πλαίσια της Πράξης «**Πρακτική Άσκηση Τριτοβάθμιας Εκπαίδευσης Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος.

**ΚΡΙΤΗΡΙΑ ΕΠΙΛΟΓΗΣ**

Η Πρακτική Άσκηση έχει θεσμοθετηθεί ως ένα μάθημα επιλογής εαρινού εξαμήνου στο Πρόγραμμα Σπουδών του Τμήματος. Έτσι, **δικαίωμα υποβολής αίτησης** έχουν όλοι οι φοιτητές που σύμφωνα με το Πρόγραμμα Σπουδών έχουν τη δυνατότητα δήλωσης μαθημάτων επιλογής.

Επισημαίνεται, ωστόσο, ότι o αριθμός των θέσεων της ΠΑ για την περίοδο αυτή ανέρχεται στις **9**, η επιλογή θα γίνει επιλογή με βάση τις μέχρι τώρα επιδόσεις των φοιτητών. Οι αιτούντες φοιτητές κατατάσσονται κατά φθίνουσα σειρά σύμφωνα με τον αριθμό που προκύπτει από τα παρακάτω 3 κριτήρια ως εξής:

**Σειρά κατάταξης = α\*β/γ**

Όπου: α) Ο αριθμός των μαθημάτων στα οποία έχει εξετασθεί επιτυχώς ο φοιτητής. β) Ο μέσος όρος βαθμολογίας του φοιτητή. γ) Το έτος σπουδών του φοιτητή.

Σε περίπτωση φοιτητών με σοβαρές παθήσεις ή ΑΜΕΑ δεν ισχύει η παραπάνω μοριοδότηση και αυτοί προηγούνται στην επιλογή. Περιπτώσεις ισοβαθμίας στο όριο των επιλεγέντων ατόμων θα κριθούν με κριτήριο το μέσο όρο της βαθμολογίας του φοιτητή στην τελευταία εξεταστική περίοδο.

**Επισημαίνεται ότι οι φοιτητές/τριες δεν μπορούν να υλοποιήσουν ΠΑ σε φορείς απασχόλησης με νόμιμους εκπροσώπους με τους οποίους έχουν α’ και β’ βαθμό συγγένειας.**

**Διαδικασίες, απαραίτητα δικαιολογητικά και άλλες πληροφορίες**

* Αιτήσεις θα γίνονται δεκτές **από 03.03.2022 έως και 18.03.2022.**
* Η αίτηση θα υποβάλλεται χρησιμοποιώντας το ***Έντυπο 1*** (επισυνάπτεται) .
* Το παραπάνω έντυπο μαζί με μία πρόσφατη φωτοτυπία της αναλυτικής βαθμολογίας του φοιτητή θα κατατίθεται (είτε σε έντυπη είτε σε ηλεκτρονική μορφή) στη Γραμματεία του Τμήματος όπου θα λαμβάνει αριθμό πρωτοκόλλου.

Η ανακοίνωση των αποτελεσμάτων επιλογής των φοιτητών θα γίνει την **21η Μαρτίου 2022** στην ιστοσελίδα του Γραφείου Πρακτικής Άσκησης, στην ιστοσελίδα του Τμήματος, έξω από τη Γραμματεία και στο e-class. Θα υπάρξει προθεσμία για τυχόν ενστάσεις εντός πέντε ημερών από την επόμενη της ημέρας ανάρτησης των αποτελεσμάτων αξιολόγησης, που θα γίνονται στην Γραμματεία του Τμήματος και θα εξετάζονται από την αρμόδια επιτροπή και στη συνέχεια θα αναρτηθεί ο οριστικός πίνακας στην ιστοσελίδα του Γραφείου Πρακτικής Άσκησης, στην ιστοσελίδα του Τμήματος, έξω από τη Γραμματεία και στο e-class.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος

**και θα τοιχοκολληθεί:**

* στη Γραμματεία του Τμήματος
* στο Γραφείο του Επ. Υπεύθυνου

*Σ. Μακρίδης*

*Επιστημονικά Υπεύθυνος της Πρακτικής Άσκησης του Τμήματος Μηχανικών Περιβάλλοντος*

*Τηλ.: 6944573831, Email:* *smakridis@upatras.gr*